සමකාලින සමාජය ඇතුළත කාන්තාවට ස්වාධීනව නැගීසිටිය හැක.ඩොක්ටර් මධුරිකා අධ්‍යක්ෂවරයා සර්වෝත්තම් බදාමි නම් විය.ගුජරාටයේ සුප්‍රකට ලේඛකයකු වන කේ.එම්.මුන්ෂි අතින් මෙහි තිර රචනය ලියැවිණ.සබීතා දේවි සහ මෝතිලාල් මෙහි චරිත නිරූපණය කළහ.කෙසේ වෙතත් ඉන්දියානු සිනමා ඉතිහාසයේ වඩාත්ම වැදගත් සිනමාකරුවකු හඳුන්වාදීමේ ගෞරවය අත් පත් කර ගත යුත්තේ සාගර් මුවිටෝන් සමාගමයි.ඒ මෙහෙබුබ් ය.ඉම්පීරියල් සමාගම මගින් නිෂ්පාදිත අලිබබා ඇන්ඩ් ෆෝටි තීව්ස් චිත්‍රපටයේ එක් සොරෙකුගේ චරිතය රඟපාමින් සිනමාවට එන මෙහෙබුබ් සාගර් සමාගම සමග එක්වනුයේ ද නළුවකු හැටියටය.එහෙත් ඔහු එහිදී සිය මුල්ම සිනමා කෘතිය එළි දැක්වීමට සමත් වෙයි.ඒ අති දැවැන්ත චිත්‍රපටයක් වන අල් හිලාල් චිත්‍රපටයයි.බයිබල් පුවත් ඇසුරු කොට සිසිල් බී ඩිමෙල් විසින් නිර්මාණය කරන ලද ද සයින් ඔෆ් ද ක්‍රොස් චිත්‍රපටයට වසඟ වුන මෙහෙබුබ් මේ චිත්‍රපටය නිර්මාණය කරනුයේ රෝමය සහ අරාබිය පසුබිම් කරගෙනය.අල් හිලාල් චිත්‍රපටයේ ඉංග්‍රීසි නාමය වනුයේ ද ජජ්මන්ට් ඔෆ් අල්ලාය.විලාසය සහ ආකෘතිය අතින් පවා අල් හිලාල් අලුත් බවක් ගෙනාවේය.ඉන්දියාවේ එවකට සිටි විශිෂ්ට කැමරාකරුවකු වන ෆරේඩූන් අයිරානි මෙම චිත්‍රපටයේ කැමරාකරණයට එක්වූයේය.